ബെന് ഡേവിസ് ഷെഫീല്ഡില് ലോണില് കളിക്കും കഴിഞ്ഞ സീസണില് ലിവര്പൂള് സൈന് ചെയ്ത സെന്റര് ബാക്കായ ബെന് ഡേവിസ് ലോണില് പോകും. താരം ചാമ്ബ്യന്ഷിപ്പില് ഷെഫീല്ഡ് യുണൈറ്റഡിന് വേണ്ടിയാകും കളിക്കുക. സീസണ് അവസാനം വരെയുള്ള കരാറിലാണ് താരം ലോണില് പോകുന്നത്. കഴിഞ്ഞ സീസണില് ലിവര്പൂള് പരിക്ക് കാരണം കഷ്ടപ്പെട്ടപ്പോള് ആയിരുന്നു ബെന് ഡേവിസിനെ സൈം ചെയ്തത്. പക്ഷെ ലിവര്പൂളില് കാര്യമായി തിളങ്ങാന് താരത്തിനായിരുന്നില്ല. പുതിയ സീസണില് ലിവര്പൂള് ഡിഫന്സിലെ പ്രധാന താരങ്ങള് ഒക്കെ തിരിച്ചു വന്നതും കൊനാറ്റെ പുതുതായി ടീമില് എത്തിയതും ബെന് ഡേവിസിന് തിരിച്ചടിയായി. ഇതാണ് താരം ലോണില് പോകേണ്ട അവസ്ഥയില് എത്തിച്ചത്. ഷെഫീല്ഡിനെ തിരികെ പ്രീമിയര് ലീഗിലേക്ക് എത്തിക്കാന് സഹായിക്കുക ആകും ബെന് ഡേവിസിന്റെ പുതിയ ക്ലബിലെ ദൗത്യം.